মিয়া আব্বাস উদ্দিন

মিয়া আব্বাস উদ্দিন (১ জানুয়ারি ১৯৪৯-২৮ ডিসেম্বর ২০১৭) বাংলাদেশের বাগেরহাট জেলার রাজনীতিবিদ ও বাগেরহাট-৪ (শরণখোলা-মোরেলগঞ্জ) আসনের সংসদ সদস্য ছিলেন।

 জন্ম ও পারিবারিক জীবন 
মিয়া আব্বাস উদ্দিন ১ জানুয়ারি ১৯৪৯ বাগেরহাট জেলার মোরেলগঞ্জ উপজেলায় জন্মগ্রহণ করেন। তার পিতা মানিক মিয়া ও মাতা রওশন আরা। তিনি সেতারা আব্বাসকে বিয়ে করেন। তাদের ১ ছেলে ৩ মেয়ে।

 রাজনৈতিক জীবন 
মিয়া আব্বাস উদ্দিন ১৯৮৮ সালের চতুর্থ জাতীয় সংসদ নির্বাচনে বাগেরহাট-৪ (শরণখোলা-মোরেলগঞ্জ) আসন থেকে স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন। ১৯৯০ সালে তিনি বাংলাদেশ জাতীয়তাবাদী দলে (বিএনপি) যোগ দিয়ে মোরেলগঞ্জ উপজেলা বিএনপির সভাপতি হিসেবে দায়িত্ব পালন করেন। ২০১৪ সালে তিনি সপরিবারে কানাডায় চলে যান।
 মৃত্যু 
মিয়া আব্বাস উদ্দিন ২৮ ডিসেম্বর ২০১৭ কানাডার অটোয়ার একটি হাসপাতালে ব্রেইন টিউমার ও বার্ধক্যজনিত রোগের চিকিৎসাধীন অবস্থায় মৃত্যুবরণ করেন। তাকে কানাডায় সমাহিত করে হয়।

 তথ্যসূত্র 

বিষয়শ্রেণী:১৯৪৯-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:বাগেরহাট জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:কানাডায় বাংলাদেশী অভিবাসী
বিষয়শ্রেণী:বাগেরহাট জেলার ব্যক্তি